კომორიშ კოკეფიშ რსხუ

კომორიშ კოკეფი, ედომუშამი ოფიციალური ჯოხოდვალა კომორიშ კოკეფიშ რსხუ (2002 წანაშახ ჯოხოდჷ კომორიშ კოკეფიშ ფედერაციული ისლამური რესპუბლიკა) — სახენწჷფო ბჟაეიოლ აფრიკას, ინდოეთიშ ოკიანეს. იდვალუაფუ მოზამბიკიშ საროტიშ ოორუე ნორთის, მადაგასკარიშ ოორუეშ დო მოზამბიკიშ ოორუეშ შქას დო იკენს კომორიშ კოკეფს, კოკი მაიოტაშ მოხ, ნამუთ საფრანგეთიშ ზუღაშმელეიანი დეპარტამენტი რე, მარა კომორიშ რსხუ თის მუშ ავტონომიურ ართულო მიარზენს. ფართობი — 1861 კმ² (კოკი მაიოტაშ (376 კმ²) მეკოროცხუათ 2235 კმ²). მახორობა — 784 745 კოჩი (2015)კომორიშ მახორობა Citypopulation (2012 წანა) (კოკი მაიოტას (212 645 კოჩიმაიოტაშ მახორობა Citypopulation 2012 წანა) მეკოროცხუათ  — 997 390 კოჩი). ნანანოღა — მორონი.

ქიანაშ ჯოხო მოურს არაბული ზიტყვაშე — al-qamar (ალ-ქამარი), მუთ შანენს "თუთას". თუთა სახენწჷფოშ შილას ხოლო რე გჷმოხანტილი.

სახენწჷფო ნინეფი რე — კომორული (კინე შიკომორი, არხო ნინა რე სუაჰილი), ფრანგული დო არაბული. სახენწჷფო რელიგია რე — ისლამი.

სქოლიო


კატეგორია:აფრიკაშ ქიანეფი
კატეგორია:ფრანგულნინამი ქიანეფი
კატეგორია:არაბულნინამი ქიანეფი
კატეგორია:გოეროშ მაკათური სახენწჷფოეფი
კატეგორია:კოკი სახენწჷფოეფი